Húsz év fegyházat kapott Nógrádi Ádám
Húsz év fegyházra ítélte a bíróság szerdán Nógrádi Ádámot édesapja aljas indokból elkövetett megölése és más bûncselekmények miatt. Az ítélet nem jogerõs.
Nógrádi Ádámot húsz év fegyházbüntetésre ítélte édesapja aljas indokból elkövetett megölése és más, kisebb súlyú bûncselekmények (lõfegyverrel és robbanószerrel való visszaélés, lopás, fogolyszökés, hamis tanúzásra való felbujtás, okirathamisítás) miatt a Pest Megyei Bíróság elsõ fokon szerdán. A vádirat szerint Nógrádi Ádám 1998 õszén soltvadkerti házuk pincéjében fejbe lõtte apját és egy közeli kútba rejtette el. Nógrádi Ádám az utolsó szó jogán a gyilkosságot tagadta, a kisebb bûncselekményeket elismerte.
Az ítélet indoklásában a bíró elmondta: a gyilkosság közvetlen bizonyítékai nem kerültek elõ, de a közvetett bizonyítékok alátámasztották a gyilkosságot. Nógrádi Ádám zavaros, ellentmondó vallomásai mellett több tanúvallomás, és az a levél, melyrõl késõbb kiderült, hogy maga Nógrádi Ádám írta, szerepelnek a közvetett bizonyítékok között. Nógrádi Ádám apja eltûnésével kapcsolatban azt állította, hogy Nógrádi József sok pénzzel indult útnak eltûnése elõtt és ráadásul korábban fenyegetéseket is kapott. Ezt azonban nem támasztották alá Nógrádi József ismerõseinek vallomásai, akik nem tudtak a fenyegetésekrõl. Eltûnésének napján ebédre várták ismerõsei, nekik meg is erõsítette, hogy készül hozzájuk - derült ki a tanúvallomásokból.
A bûncselekményre úgy derült fény, hogy 2001 augusztusában Nógrádi Ádám névtelen levelet írt a rendõrségnek, illetve bátyjának, Nógrádi Zsoltnak, aki korábban a parlamenti olajbizottság tanújaként vált ismertté, a közelmúltban pedig hamis vád miatt jogerõsen felfüggesztett szabadságvesztésre ítélték. A névtelen levél alapján a rendõrök megtalálták Nógrádi József holttestét, és rövidesen bebizonyosodott az is, hogy a levelet Nógrádi Ádám írta.
Az ügyész korábban elmondott vádbeszédében életfogytiglant kért Nógrádi Ádámra, a feltételes szabadságra bocsátás legkorábbi idõpontját 25 évhez közeli idõtartamban kérte megállapítani. A vádbeszédben elhangzott, hogy Nógrádi Ádám és Nógrádi József között rendkívül rossz volt a viszony. Az apa elégedetlen volt fiával, aki nem dolgozott, kicsapongó életet élt. Nógrádi József verte Nógrádi Ádámot, aki pedig nagyon félt apjától. Ez a helyzet az elviselhetetlenségig fokozódott, amikor a fiú összetörte apja kocsiját. Az ügyész vádbeszédében megjegyezte, Nógrádi József "olajozott", de kizárható, hogy halála mögött üzleti leszámolás állna, azt nyilvánvalóan családi konfliktus okozta. Nógrádi Ádámot apja meggyilkolásában a bosszú és a nyereségvágy motiválta, meg akart szabadulni az apjától, és meg akarta szerezni a Nógrádi-vagyont - szerepelt a vádbeszédben.

Nógrádi Ádám apja megölését az eljárás során szinte mindvégig tagadta, leszámítva azt az esetet, amikor két rendõrtisztnek videóra rögzített beszélgetés során könnyezve beismerte a gyilkosságot. Ennek kapcsán az ügyész azt mondta: a felvételek törvényes bizonyítékként felhasználhatóak az eljárásban, és bár az ott elõadott gyilkosság számos részlete életszerûtlen, maga a beismerés hiteles, meggyõzõ.
Nógrádi Ádám az elõzetes fogva tartása ideje alatt többször is magára gyújtotta zárkáját. Korábban a Bács-Kiskun Megyei Rendõr-fõkapitányság fogdájában kísérelt meg öngyilkosságot, megpróbálta felakasztani magát.
ügyészség kékfény Ádám bíróság